cyanic-selkie/wikianc huggingface dataset:
Հանրային հեռարձակողի խորհուրդ
Խորհուրդն իր գործունեության, ընդունած որոշումների և ծրագրերի մասին պարբերաբար տեղեկատվություն է հրապարակում Զանգվածային լրատվության միջոցներում և խորհրդի պաշտոնական կայքում։
Արտաքին հղումներ
Կատեգորիա:ՀՀ պետական կառավարման մարմիններ Կատեգորիա:ՀՀ օրենքներով ստեղծված մշտապես գործող մարմիններ
Cocoon (բենդ)
«Cocoon», ֆրանիսական փոփ ֆոլկ բենդ Կլերմոն Ֆերանից, կատարում է անգլերենով։ Ստեղծվել է 2006 թվականին Մարկ Դումեյլի և դաշնակահար Մորգան Իմբեուդի կողմից։ Բեմում նրանք հանդես են գալիս Ռաֆայեկ Սեգյուների (հարվածային գործիքներ) և Օլիվեր Սմիթի (բաս) հետ։
Պատմություն
Բենդի առաջին ալբոմը My Friends all Died in a Plane Crash-ն է, թողարկվել է 2007 թվականի հոկտեմբերի 22-ին ։ Այն մեծ հաջողության է հասել, վաճառվել է ալբոմի ավելի քան 100.000 պատճեն և Ֆրանսիայում դարձել է պլատինե ։
Առաջին ալբոմից հետո Cocoon-ը 2009 թվականի սեպտեմբերի 7-ին թողարկեց CD/DVD, Back to Panda Mountain։ Հրապարակման շրջանականերում նրանք շրջագայությունների մեկնեցին, որը անվանեցին «Baby Panda Tour»։ 2010 թվականի ապրիլ ին բենդը սկսեց ձայնագրել իր երկրորդ ստուդիական ալբոմը՝ Where the Oceans End ։
Արտաքին հղումներ
Կատեգորիա:2006 հիմնադրված երաժշտական խմբեր
Կենդանիների աշխարհագրություն
Կենդանիների աշխարհագրությունը կենդանաբանության և ֆիզիկական աշխարհագրության բաժին, որն ուսումնասիրում է կենդանիների աշխարհագրական տարածումը անցյալ և ներկա ժամանակներում, տարածման պատճառներն ու օրինաչափությունները։ Կապված է կենդանաբանության, կարգաբանության, բույսերի աշխարհագրության, հնէաբաnության, էկոլոգիայի, լանդշաֆտագիտության, հնէաշխարհագրության, պատմական երկրաբանության, ազգագրության և գիտության այլ ճյուղերի հետ։ Կենդանիների աշխարհագրություն հասկացությունը հետագա զարգացում ստացավ Չարլզ Դարվինի «Տեսակների ծագումը» աշխատության հրատարակումից հետո (1859)։ Ռուսաստանում կենդանիների աշխարհագրական տարածման հարցերով զբաղվել են Պ. Պալասը, Կարլ Էռնստ ֆոն Բեր, Ա. Միդենդորֆը և ուրիշներ։
Հիմնական հասկացություններ
Հիմնական հասկացություններն են արեալը, կենդանական աշխարհը (ֆաունան) և էկոլոգիական խմբավորումները (կենսացենոզները), մեթոդը՝ քարտեզագրումը (կենդանաբանական քարտեզների ստեղծումը)։ Քարտեզի վրա նշվում են տվյալ տեսակի տարածման վայրերը, որոնք արտահայտում են այդ տեսակի արեալը։ Տեսակի անհատները չեն զբաղեցնում արեալի ամբողջ տարածքը, այլ բնակվումեն կյանքի համար անհրաժեշտ պայմաններ ունեցող կացավայրերում։ Անհրաժեշտ պայմաններից որևէ մեկի փուիոխության դեպքում հաճախ առաջանում է տեսակի տարաբնակեցում։
Հայաստանի կենդանիների աշխարհագրություն
Վերջին 50-100 տարվա ընթացքում Հայաստանի տարածքից անհետացել են ազնիվ եղջերուն, անդրկովկասյան փասիանը։ Անհետացման վտանգի տակ են վայրի ոչխարը, այծը, մոխրագույն կռունկը, մանուլը։ Միաժամանակ ներմուծվել են կովկասյան ազնիվ եղջերուն, վայրի խոզը, ճահճակուղբը։ Արհեստական պայմաններում բազմանում են սև արծաթափայլ աղվեսը, կզաքիսը։ Կենդանիների աշխարհագրության համար կարևոր նշանակություն ունի էվոլյուցիոն տեսության զարգացման և տեսակագոյացման գործոնների ու ուղիների ուսումնասիրման համար։ Կենդանիների և բույսերի բնական տարածվածությունը օրգանական աշխարհի էվոլյուցիոն տեսության ընդհանուր ապացույցներից մեկն է։ Մայր ցամաքից հեռու գտնվող կղզիներում բացակայում են երկկենցաղներն ու կաթնասունները։ Նույն կղզիներում շատ ենթռչունների չթռչող տեսակները։ Դա հետևանք է այն բանի, որ կաթնասունների բացակայության պայմաններում թռչունների նախնիների թևերը ենթարկվել ենետզարգացման (ռեդուկցիայի)։ Աշխարհագրական տեսակ գոյացումը, կապված պոպուլյացիաների տարածքային մեկուսացման հետ, համարվում է տեսակ գոյացման կարևոր ուղղություններից մեկը։ Կենդանիների աշխարհագրության կարևոր նշանակություն ունի որսորդական տնտեսության, ձկնորսության, գյուղատնտեսության և անտառատնտեսության վնասատուների քանակի կանոնավորման, այլ կիրառական հարցեր լուծելու համար։
Հայաստանում կենդանիների աշխարհագրություն
Հայաստանի կենդանական աշխարհի ուսումնասիրությունն ունի ավելի քան 200 տարվա պատմություն, սակայն կենդանաբանական սիստեմատիկ հետազոտություններ կատարվել են սովետական շրջանում։ Անդրկովկասի և Հայաստանի կենդանիների աշխարհագրության բնագավառում կարևոր աշխատանքներ են կատարել Կ. Մատունինը, Բ. Կուզնեցովը, Ա. Մարկիսովը, Մ. Դալը։ Հայաստանի ֆաունայի և ֆլորայի ուսումնասիրության հիմնադիրը Ա. Շելկովնիկովն է։ 1967 թվականից ԽՍՀՄ-ում լույս է տեսնում «Կենսաաշխարհագրություն» ամսագիրը։ Կենդանիների աշխարհագրությյան դասընթացը կարդում են համալսարանների եմ մանկավարժական ինստիտուտների կենսաբանական և աշխարհագրական ֆակուլտետներում։ Հայաստանումում կենդանաբանական աշխարհի ուսումնասիրությամբ զբաղվում է ԳԱԱ Կենդանաբանության ինստիտուտը։
Արտաքին հղումներ
Կատեգորիա:Աշխարհագրություն
Սեյս Նոթեբոմ
Սեյս Նոթեբոմ (Cees Nooteboom, МФА :, ), հոլանդացի գրող, լրագրող, թարգմանիչ։
Կենսագրություն և ստեղծագործություն
Նրա հայրը սպանվել է 1944 թվականին ռմբակոծության ժամանակ, մայրը կրկին ամուսնացել է 1948 թվականին։ Նա դաստիարակվել է Ֆրանցիսկանի և Օգոստինոսի վանական դպրոցներում։ Աշխատում էր բանկում։ Զինվորական ծառայության համար անպիտան է ճանաչվել, 1953 թվականին նա ոտքով գնացել է Եվրոպա։ Այս ճանապարհորդությունը նյութ է տրամադրել իր առաջին վեպի ՝ «Ֆիլիպը և այլք»-ի համար։ Ապրում է Ամստերդամում, Բեռլինում, Իսպանիայում։ Նա զբաղվում է լրագրությամբ, շատ է շրջում աշխարհով մեկ, Իսպանիայի, Արևելքի մասին ճանապարհորդական գրառումների հեղինակ է։ Նա թարգմանել է Ս. Միլոշի, Ս. Վալյեխոյի, Է. Մոնտալի, Հանս Մագնուս Էնցեսբերգերի, Չեզարե Պավեսեի բանաստեղծությունները։
Ճանաչում
Պարգևատրվել է Պատվո լեգեոնի շքանշանով (1991), Բրյուսելի Կաթոլիկ համալսարանի պատվավոր դոկտոր (1998)։ Կոնստանտին Հույգենսի մրցանակի(1992 թ.), Ուգո Բալի (1993 թ.), Գյոթեի մրցանակի (2002 թ.) դափնեկիր, Եվրոպական գրական մրցանակի (2003 թ.), Պիտեր Կոռնելիսոն Հոուֆտի մրցանակի (2004 թ.), «Ոսկե Բու» մրցանակի (2010 թ.) և այլն մրցանակների դափնեկիր։ Առաջադրվել է Նոբելյան մրցանակի։ Նրա մասին նկարահանվել է «Նոթեմբոմի հյուրանոցը. նկարչի ճանապարհորդությունը դեպի խոսքի երկիր» (2003) վավերագրական ֆիլմը։
Արտաքին հղումներ
Կատեգորիա:Հոլանդացի գրողներ Կատեգորիա:Հոլանդացի թարգմանիչներ
Բարբառ
Բարբառների առաջացման պատճառներն են՝ լեզվական հանրությունների տարանջատումը, միախառնումը, վերաբնակեցումը, աշխարհագրական խոչընդոտները, վարչական բաժանումները, դավանափոխությունը, այլալեզու միջավայրը։ Համազգային շրջանում բարբառները վերաճում են լեզվի տարածքային-սոցիալական տարբերակի և գրական լեզվի ուժեղ ազդեցության տակ կորցնում են իրենց հիմնական տարբերակիչ հատկանիչները։ Բարբառները կարող են ունենալ ենթաբարբառներ ու խոսվածքներ։ Մերձակից բարբառները կազմում են բարբառախմբեր։
Հայերեն բարբառներ
Հայերեն բարբառների թիվը շուրջ 50 է։ 1915 թ.-ի Մեծ Եղեռնի և տեղահանության հետևանքով դրանց մեծ մասը, զրկվելով բնօրրանից, մատնվել է կորստյան։
Ստորև բերված են հայերեն բարբառներից մի քանի օրինակ. Հովհաննես Թումանյանի Գիքոր պատմվածքի սկիզբը ներկայացված է տարբեր բարբառներով, ըստ Հ. Ա. Հարությունյանի «Հետաքրքրաշարժ հայոց լեզու» գրքի։
Բնօրինակը
Մշո բարբառ
Գյումրու Կարնո բարբառ
Զեյթունի բարբառ
Մեղրու բարբառ
Ղարաբաղի բարբառ
Կապանի խոսվածք
Մարտունու բարբառ (Վարդենիկի)
«Գեղացի Համբոյ տուն կռիվ էր հնգե։ Համբոն գուզեր հուր տըսներկու տարեկան Գիքորին տանա քաղաք, մե գործի տա, օր մարթ դառնա, աշխատանք էնա։ Կնիկ ջամաձայնվեր։ -Ջուզեմ, իմ քոռփա ճժուն էտ անիծվուկ աշխար մի թալ, ջուզեմ, -գիլեր կնիկ։ Բայց Համբոն անգաճ չէրեց»։
«Գեղցի Համբոյ տուն կռիվ էր հընգե։ Համբոն հուզում էր հուրա տասներկու տարեկան Գիքորին տաներ քաղաք, մե գ'öրծի տեր, օր իսան դ'առնա, գ'öրծ էնա։ Կնիկ ջամաձայնվեր։ -Չեմ հուզէ, իմ քöռփա ճըժուն էտ անիծվուկ աշխար մի թալ,-լալում էր կնիկ։ Բայց Համբոն չ՚լսում էր։»։
Աղբյուրներ
Կատեգորիա:Բարբառագիտություն Կատեգորիա:Լեզու Կատեգորիա:Հանրալեզվաբանություն
Գուստավ Կլիմտ
Գուստավ Կլիմտ (Gustav Klimt, ), ավստրիացի նկարիչ, ավստրիական նկարչությունում մոդեռնի հիմնադիր։ Նրա նկարների հիմնական թեման կնոջ մարմինն է, գործերի մեծ մասն աչքի է ընկնում ակնհայտ էրոտիզմով։ Բացի կերպարային նկարներից, որոնք ընդգրկում են փոխաբերություններ և դիմանկարներ, նա նաև նկարել է բնապատկերներ։ «Վիեննական սեցեսիոն» միավորման արվեստագետներից հատկապես Կլիմտն էր ոգեշնչվել ճապոնական արվեստով և դրա մեթոդներով։
Ստեղծագործական կյանքի առաջին տարիներին Կլիմտը զբաղվել է ճարտարապետական դեկորացիաներով։ Հետագայում, երբ Կլիմտը ձևավորում է իր անձնական ոճը, նրա գործերը խիստ քննադատության առարկա են դառնում և համարվում պոռնոգրաֆիկ։ Արդյունքում նա խուսափում է հասարակության շրջանում լինելուց, սակայն «ոսկե շրջանի» նկարները նրան մեծ հռչակ են բերում։
Կյանք և կրթություն
Կլիմտը ծնվել է Բաուգմարտենում, Վիեննայի մոտակայքում, ընտանիքի յոթ երեխաներից երկրորդն է (երեք տղա և չորս աղջիկ): Նրա մայրը` Աննա Կլիմտը, երաժիշտ դառնալու անբացատրելի ձգտում ուներ։ Հայրը` Էռնեստ Կլիմտ ավագը, նկարիչ-փորագրող և ոսկերիչ էր: Ընտանիքի երեք տղաներն էլ վաղ տարիքից սկսած գեղարվեստական տաղանդով են աչքի ընկել։
19-րդ դարի վերջերին նրա ստեղծագործությունների բնորոշ խորհրդանիշն է դառնում «մերկ ճշմարտություն» հասկացությունը։ Ըստ պատմաբանների` Կլիմտն իր «մերկ ճշմարտությամբ» քննադատում է Հաբսբուրգի քաղաքականությունը և ավստրիական հասարակությունը, որոնք անտեսում էին տվյալ ժամանակաշրջանի քաղաքական և հասարակական խնդիրները ։ Վաղ 1890-ական թվականներին Կլիմտը հանդիպում է ավստրիացի նորաձևության դիզայներ էմիլի Լուիս Ֆլոգին (քենին), ով դառնում է իր ողջ կյանքի կողակիցը։ Կա կարծիք, որ «Համբույր» (1907–1908) նկարը նրանց` որպես սիրահարների պատկերն է։ Կլիմտը նախագծել է կնոջ ստեղծած և մոդելավորած հագուստների մեծ մասը։
Այս ժամանակաշրջանում Կլիմտին վերագրվում են առնվազն տասնչորս երեխա ։
«Վիեննական սեցեսիոն»
1897 թվականին Կլիմտը դառնում է «Վիեննական սեցեսիոն» միավորման հիմնադիր անդամ և նախագահ։ Նա մնում է Սեցեսիոնիում մինչև 1908 թվականը։ Խմբի նպատակն էր կազմակերպել և հովանավորել ոչ ավանդական երիտասարդ արվեստագետների ցուցահանդեսները, արտասահմանցի արվեստագետների աշխատանքները բերել Վիեննա, հրատարակել իրենց սեփական ամսագիրը և այնտեղ ցուցադրել խմբի անդամների աշխատանքները : Նրանք չունեին որևիցե մանիֆեստ և քաջալերում էին բոլոր ոճերի ներկայացուցիչներին (նատուրալիզմ, ռեալիզմ, սիմվոլիզմ և այլն)։ Կառավարությունը աջակցում էր նրանց և հանրային ցուցահանդեսներ կազմակերպելու իրավունք էր տվել։ Խմբի խորհրդանիշը Աթենաս-Պալլաս Պալասն էր, ով հունական դիցաբանությունում համարվում է իմաստության և ողջախոհության աստվածուհին։ Կլիմտի` 1898 թվականի նկարների գերակշիռ մասը հենց նրան են նվիրված ։
1894 թվականին Կլիմտին հանձնարարում են երեք նկար նկարել Վիեննայի համալսարանի առաստաղը զարդարելու համար։ «Փիլիսոփայություն», «Բժշկություն», «Իրավագիտություն» (դիտե′լ պատկերասրահում) այլաբանական նկարները, որոնք Կլիմտն իր կամքով էր ընտրել, պատրաստ էին արդեն 20-րդ դարի սկզբին։ Սակայն այս նկարները խիստ քննադատության արժանացան իրենց թեմատիկայի պատճառով և համարվեցին պոռնոգրաֆիկ : Ավանդական ալեգորիային և սիմվոլիզմին Կլիմտը նոր իմաստ հաղորդեց, որը բացահայտ սեքսուալ էր և հետևաբար դժգության ու մտահոգության մեծ ալիք բարձրացրեց հանրության շրջանակում : Աղմուկ բարձրացավ հասարակության բոլոր շերտերում. կրոնական, քաղաքական, գեղարվեստական։ Այս ամենի արդյունքում կտավներն այդպես էլ չցուցադրվեցին համալսարանի գլխավոր շենքում։ Սա եղավ Կլիմտի վերջին հասարակական պատվերը, որ նա համաձայնվեց կատարել։
Այս երեք կտավներն էլ ոչնչացվել են 1945 թվականի մայիսին ՍՍ-ի զորքերի կողմից ։
Իր «Մերկ ճշմարտություն» (1899) նկարով Կլիմտը ձեռնոց է նետում հասարակությանը ։ Մերկ կարմրահեր կինն իր ձեռքում պահում է ճշմարտության հայելին, իսկ նրա գլխավերևում Ֆրիդրիխ Շիլլերի մեջբերումն է. «Եթե դու չես կարող քո արարքներով և արվեստով դուր գալ բոլորին, ապա արա՛ այնպես, որ դուր գաս քչերին։ Բոլորին դուր գալը չարիք է»:
1902 թվականին Կլիմտն ավարտում է «Բեթհովենյան ֆրիզը» ։ Քանի որ կտավը նախատեսված էր միայն Վիեննական սեցեսիոնի 4-րդ ցուցահանդեսի համար, Կլիմտն այն միանգամից պատին է նկարել։ Կտավը պահպանվել է ցուցահանդեսից հետո էլ, չնայած որ կրկին չի ցուցադրվել մինչև 1986 թվական։ Նկարում Բեթհովենի դեմքը նման է Վիեննայի պետական օպերայի տնօրեն և կոմպոզիտոր Գուստավ Մալերին ։
Այս ընթացքում Կլիմտը չի ընդունում հասարակական պատվերներ։ Սկսած ուշ 1860-ական թվականներից` Կլիմտն ամեն ամառ հանգստյան օրերին մեկնում Աթերզե (Attersee) և նկարում այնտեղի լանդշաֆտների մեծ մասը։ Բացի մարմիններ նկարելուց, սա գեղանկարչության միակ ոճն է, որ լրջորեն հետաքրքրում էր Կլիմտին։ Սրա պատճառով էլ տեղացիները նրան անվանում էին «անտառի սատանա» (Waldschrat) :
Պարույր Ջոթյան
Պարույր Հովհաննեսի Ջոթյան, հայ արձակագիր, թարգմանիչ, ԽՍՀՄ գրողների միության անդամ (1937)։
Գուստավ Կլիմտ
«Ոսկե շրջան»
Կլիմտի «ոսկե շրջան»-ը նշանավորվում է դրական քննադատությամբ և ֆինանսական հաջողությամբ։ Այս շրջանի շատ նկարներ Կլիմտը ոսկեջրում էր, որտեղից էլ գալիս է անվանումը։ Այդ նկարներից են «Ադել Բլոխ-Բաուերի դիմանկար I»-ը (Portrait of Adele Bloch-Bauer I 1907), «Համբույրը» (The Kiss 1907-08)։
Պարույր Ջոթյան
Կենսագրություն
Ծնվել է Մեծ Պարնի (ՀԽՍՀ Սպիտակի շրջան) գյուղում։ 1931-1934 թթ. որպես հայոց լեզվի և գրականության ուսուցիչ աշխատել է Կիրովականի շրջանի գյուղական դպրոցներում։ 1941 թվականին ավարտել է Երևանի համալսարանի բանասիրական ֆակուլտետը և որպես մանկավարժ աշխատել ՀԽՍՀ Սիսիանի շրջանում։ Մասնակցել է Հայրենական մեծ պատերազմին, վիրավորվել ու զորացրվել 1943 թվականին և ուսուցչությամբ զբաղվել ՀԽՍՀ Ստեփանավանի և Ալավերդու (հետո՝ Թումանյանի) շրջաններում։ 1944 թվականից աշխատանքի է անցել ՀԽՍՀ ԳԱ Մանուկ Աբեղյանի անվան գրականության ինստիտուտում։ 1949-1950 թթ. սովորել է Մոսկվայի երիտասարդ գրողների երկամյա դասընթացներում։ Անավարտ է մնացել նրա Խաչատուր Աբովյանին նվիրված վեպը։ Մահացել է Երևանում ։
Գուստավ Կլիմտ
«Ոսկե շրջան»
Կլիմտը շատ չի ճանապարհորդել, սակայն նրա ուղևորությունները դեպի Վենետիկ և Ռավեննա, ամենայն հավանականությամբ, ոգեշնչման աղբյուր են եղել։
Պարույր Ջոթյան
Ծանոթագրություններ
Կատեգորիա:20-րդ դարի արևելահայ արձակագիրներ Կատեգորիա:Հայ թարգմանիչներ Կատեգորիա:Երկրորդ համաշխարհային պատերազմին մասնակցած հայեր Կատեգորիա:ԽՍՀՄ գրողների միության անդամներ Կատեգորիա:ԵՊՀ բանասիրական ֆակուլտետի շրջանավարտներ Կատեգորիա:Ռուսերենից հայերեն թարգմանիչներ Կատեգորիա:Երևան քաղաքում մահացածներ
Գուստավ Կլիմտ
«Ոսկե շրջան»
Կլիմտը բավականին համեստ և հանգիստ կյանք էր վարում։ Նա աշխատում էր իր սեփական տանը, իր ժամանակը նվիրում էր գեղանկարչությանն ու ընտանիքին և չէր հաստատում ընկերական հարաբերություններ մյուս նկարիչներ հետ։ Նա շատ հայտնի էր, այդ իսկ պատճառով հենց ինքն էր ընտրում` որ պատվերը կատարեր, իսկ որը` ոչ։
Կլիմտը, հետևելով Ռոդենի օրինակին, օգտագործում էր դիցաբանությունն ու փոխաբերությունը, որպեսզի թաքցներ իր էրոտիկ բնույթը, և նրա նկարները հաճախ կնոջ նկատմամբ զուտ սեռական հետաքրքրութուն են արտացոլում։ Նրա բնորդուհիների մեծ մասը համաձայնում էին հանդես գալ յուրաքանչյուր էրոտիկ տեսարանում։ Նրանց մեծ մասը մարմնավաճառներ էին։ Կլիմտը շատ քիչ է գրել իր մեթոդների մասին։ Մի հազվագյուտ գրվածքում նա նշել է.
Անձնական կյանք
Կենսագիրների կարծիքով Կլիմտի առավել երկար և խորը հարաբերություններում բացակայել են բուն սեռական հարաբերությունները։
1890-ական թվականների սկզբերին Կլիմտը ծանոթացել է Էմիլիա Ֆլյոգեի հետ, երբ վերջինիս քույր Հելենը ամուսնանում էր Կլիմտի եղբոր` Էռնեստի հետ։ Էռնեստի մահից հետո նա դստեր հետ վերադառնում է իր հայրական տուն։ Կլիմտը նշանակվում է զարմուհու խնամակալ։
1904 թվականին Ֆլյոգե քույրերը նորաձևության տուն են հիմնում։ Համադրելով փարիզյան նորաձևության տարրերը տեղի ճաշակի հետ և ստեղծելով սեփական մոդելներ` քույրերը հագցնում էին Ավստրիայի ամենահարուստ և էլեգանտ կանանց։ Կլիմտն իր հերթին օգնում էր Ֆլյոգե քույրերին այս հարցում։
Աստիճանաբար Կլիմտն ու էմիլիան անբաժան են դառնում։ Սակայն շատ կենսագիրներ և փորձագետներ կասկածում են, որ նրանք սիրային կապ են ունեցել։ Էմիլիան հպարտանում էր իր արդիականությամբ և ոչ ոքի կարծիքը հաշվի չէր առնում իր անձնական կյանքի վերաբերյալ։ Նրանք այնքան մոտ էին, որ Կլիմտի վերջին խոսքերը մահից առաջ եղել են «Կանչե՛ք Էմիլիային»։
Կյանքի վերջին տարիներ
1911 թվականին Հռոմում Համաշխարհային ցուցահանդեսի ժամանակ Կլիմտի «Մահ և կյանք» նկարը մրցանակ է ստանում։ 1915 թվականին մահանում է Կլիմտի մայրը։
Կլիմտը մահացել է թոքաբորբից, 1918 թվականի փետրվարի 6-ին, Վիեննայում։ Մահվանից առաջ նրա մոտ գլխուղեղի կաթված է գրանցվել։ Նրան թաղել են Հիթսինգյան գերեզմանատանը` Վիեննայում։ Շատ նկարներ այդպես էլ անավարտ մնացին։
Ոճ և քննադատություն
Կլիմտը նախընտրում էր կանանց՝ որպես իր նկրաների հիմնական օբյեկտ։ Եթե նրա նկարներում հայտնվում էին տղամարդիկ, ապա նրանց դեմքը փակված էր կամ թաքնված։ Օրինակ՝ «Համբույր» նկարում տղամարդը թեքված է կնոջ ուղղությամբ, նրա դեմքը չի երևում, երբ նա շուրթերով դիպչում է կնոջ այտին։ Կնոջ գլուխը անբնական անկյան տակ է թեքված։ Թվում է, թե նա ուշագնաց է։ Երկու կերպարներն էլ ոսկեգույն հագուստ են կրում և ծնկի են իջել ծաղիկների մեջ։
Շատ ժամանակակիցներ քննադատում են Կլիմտին կնոջը որպես տղամարդկային ցանկության պասիվ օբյեկտ նկարելու համար։ Նրանք պնդում են, որ «Համբույր» նկարում տղամարդը դոմինանտ դերում է։
1910 թվականից Կլիմտը չի օգտագործում գերհագեցված դեկորատիվ ոճը։ «Ադել Բլոխ-Բաուերի դիմանկարը II»-ում (1912) Կլիմտն այլևս ոսկեգույնը շռայլորեն չի օգտագործում։ Սպիտակ հագած Ադելը նկարված է կապույտ, կանաչ և վարդագույն ծաղկավոր ֆոնի վրա։
Հիշատակ
2006 թվականին տեղի ունեցավ «Կլիմտ» ֆիլմի պրեմիերան։ Ֆիլմի ռեժիսիորը Ռաուլ Ռուիսն է, գլխավոր դերում հանդես է գալիս Ջոն Մալկովիչը (John Gavin Malkovich):
2009 թվականին Ավստրիայում տեղի ունեցավ «Գուստավ Կլիմտ» մյուզքլի պրեմերիան, որտեղ Կլիմտի դերում հանդես եկավ Անդրե Բաուերը, իսկ Էմիլիա Ֆլյոգեի դերում՝ Սաբինե Նայբերշը։
Արտաքին հղումներ
Կատեգորիա:Ավստրիացի նկարիչներ Կատեգորիա:1869 ծնունդներ Կատեգորիա:1918 մահեր Կատեգորիա:Սիմվոլիստ նկարիչներ Կատեգորիա:Թոքաբորբից մահացածներ Կատեգորիա:Ավստրիացի դիզայներներ
Պոպովշչինա (գյուղ, Գլուխովի շրջան)
Պոպովշչինա (Попівщина), գյուղ Ուկրաինայի Սումիի մարզի Գլուխովի շրջանում։
1986 թվականի տվյալներով Պոպովշչինա գյուղում բնակվում էր 20 մարդ։
Արտաքին հղումներ
Կատեգորիա:Ուկրաինայի Սումիի մարզի Գլուխովի շրջանի բնակավայրեր Կատեգորիա:Ուկրաինայի գյուղեր
Աստերոիդների ցանկ (319401-319500)
Աստերոիդների ցանկ (319301-319400) * Աստերոիդների ցանկ * Աստերոիդների ցանկ (319501-319600)
Այղրգյոլ (լճակ, Կարս)
Այղրգյոլ, լճակ Թուրքիայում, Կարս քաղաքից մոտ 18-20 կմ հյուսիս-արևմուտք։ Մակերեսը՝ մոտ 1,5 կմ², ծանծաղ է, ունի քաղցրահամ, սառնորակ ջուր։ Ոմանք նույնացնում են հնում հիշատակված Մորն Շիրակա լճակի հետ ։
Ծանոթագրություններ
Կատեգորիա:Թուրքիայի լճեր Կատեգորիա:Կարսի մարզ
Մալոե Սվիստովո
Մալոե Սվիստովո (Малое Свистово), գյուղ Ռուսաստանի Ռյազանի մարզի Միխայլովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ռյազանի մարզի Միխայլովսկի շրջանի բնակավայրեր
Լա Վիկտորիա (քաղաք)
Լա Վիկտորիա (La Victoria (Córdoba)) քաղաք և մունիցիպալիտետ Իսպանիայում, մտնում է Կորդովա նահանգի մեջ, Անդալուսիայի ինքնավար համայնքում։ Վարչատարածքային միավորը գտնվում է Վալե Մեդիո դել Գվադալկիվար շրջանում։ Զբաղեցնում է 20 կմ² տարածք։ Բնակչությունը՝ 2278 մարդ (2010 թվականի տվյալներով)։ Նահանգի վարչական կենտրոնից ունի 29 կմ հեռավորություն։
Բոլոտնիցա (գյուղ, Օկուլովսկի շրջան)
Բոլոտնիցա (Болотница), գյուղ Ռուսաստանի Նովգորոդի մարզի Օկուլովսկի շրջանի կազմում։
Բնակչությունը 2006 թվականին գրանցված տվյալներով կազմում էր 0 մարդ։
Պոդա (Բելայա Խոլունիցային վտակ)
Պոդա (Пода), գետ Ռուսաստանում, հոսում է Բելոխոլունիցկի շրջանում և Կիրովի մարզում։ Գետաբերանը տեղակայված է Բելայա Խոլունիցա գետի ձախ ափին՝ 77 կմ հեռավորության վրա։ Գետի երկարությունը 14 կմ է։ Գետը սկիզբ է առնում անտառում, 5 կմ դեպի հարավ-արևելք Բելայա Խոլունիցայի կենտրոնում։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Լեսնոե (ավան, Զմիյովի շրջան)
Լեսնոե (Лісне), ավան Ուկրաինայի Խարկովի մարզի Զմիյովի շրջանում։ Հիմնադրվել է 1817 թվականին։
2001 թվականի տվյալներով Լեսնոե ավանում բնակվում էր 71 մարդ։ Բնակավայրը զբաղեցնում է 0,188 կմ² տարածք։ Բնակչության խտությունը կազմում էր 377,66 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Զմիյովի շրջանի բնակավայրեր Կատեգորիա:Ուկրաինայի ավաններ Կատեգորիա:1817 թվականին հիմնադրված բնակավայրեր
Մարզիչ (ֆուտբոլ)
Մարզիչ (trainer, train բառից - մարզել, սովորեցնել, պատրաստել), մարդ, որը մասնագիտորեն զբաղվում է ֆուտբոլիստներին մարզելով։ Մարզիչը իրականացնում է ուսումնա-մարզչական աշխատանք, որը ուղղված է մարզելու, սովորեցնելու և մասնագիտակն վարպետության բարելավելու, իր մարզիկների ֆունկցիոնալ պատրաստվածության բարելավմանը։ Ֆուտբոլում մարզիչը մարզում է ակումբը կամ ազգային հավաքականը։ Ակումբներում մարզիչները ենթարկվում են անձամբ ակումբի նախագահին։ Պրոֆեսիոնալ ֆուտբոլում մարզիչի ֆուկցիաների մեջ մտնում են, բայց չեն սահմանափակվում հետևյալով. Վերը թվարկված ֆուկցիաներից որոշ մասը կարող են իրականացնել ֆուտբոլային տնօրենը կամ սպորտային տնօրենը, կամ մարզիչի օգնականները։ ՈՒԵՖԱ-ն և այլ ֆուտբոլային ասոցացիաներ կարող են սահմանել մարզիչների որակավորման տարբեր չափանիշներ։
Կատեգորիա:Ֆուտբոլ
Համզկան
Համզկան, գյուղ Արևմտյան Հայաստանում, Էրզրումի վիլայեթի Կարաքիլիսայի գավառակում ։ Գտնվում էր Շառիան գետի աջ կողմում, գետակի ափին, Կարաքիլիսա քաղաքից 10 կմ հարավ-արևմուտք։
Աշխարհագրություն
Տարածքը լեռնային էր։
Բնակչություն
XX դարի սկզբին ուներ 19 տուն քուրդ բնակիչ։
Տնտեսություն
Բնակչության հիմնական զբաղմունքը անասնապահությունն էր ։
Ծանոթագրություններ
Կատեգորիա:Արևմտյան Հայաստանի գյուղեր
Ակնա բարբառ
Ակնա բարբառ, հայերենի կը ճյուղին պատկանող եռաստիճան խլազուրկ բաղաձայնական համակարգ (երկրորդ տեղաշարժ) ունեցող բարբառ։
Խոսվել է համանուն քաղաքում և շրջակա գյուղերում։ Հնչյունական համակարգում և քերականական կառուցվածքում գրաբարի համեմատությամբ խիստ փոփոխությունների չի ենթարկվել։ Ա ձայնավորը ռնգայինից առաջ առաջ դառնում է օ (ջօնջ «ճանճ»), ու-ն՝ ü (իւ),ո-ն և օ-ն՝ էօ (իւթ «ութ», չէօրս «չորս», ասօր «այսօր»)։ Բառավերջի հ-ից առաջ ավելացվում է յ կիսաձայնը (մայհ «մահ»)։
Բայերի հոգնակի առաջին դեմքը՝ անք-ով է՝ գիւղէանք «կուտեինք», ապառնիի մասնիկն է դի (դ)՝ դի բ՛էրիմ, դիւդէք «պիտի բերեմ», «պիտի ուտեք» ։
Ծանոթագրություններ
Կատեգորիա:Կը ճյուղի բարբառներ
Օբերլայխտերսբախ
Օբերլայխտերսբախ  (Oberleichtersbach), կոմունա Գերմանիայի Բավարիա երկրամասում։
Ենթարկվում է Ստորին Ֆրանկոնիա շրջանին։ Գտնվում է Բադ Կիսինգեն շրջանի կազմում։ Բնակչությունը կազմում է 2050 մարդ (ըստ 2010 թվականի դեկտեմբերի 31-ի) ։ Տարածքը կազմում է 27,60 կմ²։ Պաշտոնական կոդ՝ 09 6 72 138։
Կոմունան բաժանված է 5 գյուղական համայնքի։
Արտաքին հղումներ
Կատեգորիա:Գերմանիայի քաղաքներ
Իվան Պոլզունով
Իվան Իվանովիչ Պոլզունով (Иван Иванович Ползунов, ), ռուս ջերմատեխնիկ, ջերմային շարժիչի գյուտարարներից, Ռուսաստանում առաջին շոգեուժային տեղակայանքի ստեղծողը։
1763 թվականին մշակել է 1,8 ձիաուժ (1․3 կվտ) հզորությամբ ունիվերսալ ջերմային շարժիչի, աշխարհում առաջին անընդհատ գործողության շոգեշարժիչի նախագիծը, 1765 թվականին գործարանային կարիքների համար կառուցել է այն ժամանակվա համար ռեկորդային 32 ձիաուժ (24 կվտ) հզորությամբ ջերմաուժային տեղակայանք։
Ծանոթագրություններ
Կատեգորիա:Ռուս գյուտարարներ Կատեգորիա:Ռուս ջերմատեխնիկներ Կատեգորիա:Տուբերկուլոզից մահացածներ
Թեոփիլոս Անտիոքացի
Թեոփիլոս Անտիոքացի, Թեոփիլոս եպիսկոպոս Անտիոքացին եզակի մի դեմք է եղել հին եկեղեցում։ Լինելով եպիսկոպոս, նա այնպիսի մակարդակով է ներկայացնում հրեա-քրիստոնեական աստվածաբանությունը, որ քրիստոնեական գծերն իր երկերում հազվագյուտ զարդեր են։
Համաձայն իր իսկ վկայության ծնվել է Ասորիքում, Եփրատի ափին, հեթանոսի ընտանիքում։
Մեզ հասած իր միակ երկը ենթադրել է տալիս, որ նա ստացել է արտակարգ կրթություն և խորը կերպով ուսումնասիրել հույն բանաստղեղծներին ու փիլիսոփաներին։
Նրա և նրա ժամանակակից Տատիանոսի հայացքներում երևում է հակահունական ձգտումները և հրեա-քրիստոնեական հայացքների գերակայությունը, այս փաստը ցույց է տալիս Անտիոքում 2-րդ դարի երկրորդ կեսի հայացքները։ Գրել է մի շարք աշխատություններ, սակայն մեզ է հասել միայն Առ Ավտոլիկոս երկը՝ գրված շուրջ 180 թվականին։
Աղբյուրներ
Կատեգորիա:Ասորի աստվածաբաններ
Հալիստե (գետ)
Հալիստե (Halliste jõgi), գետ Էստոնիայի հարավ-արևմուտքում։ Հանդիսանում է Նավեստի գետի ձախ վտակը։ Գետը ունի 86 կմ երկարություն, ավազանի տարածքը կազմում է 1900 կմ²։ Գետի աջ վտակներն են Պալեն և Ռաուդնան, ձախ վտակն է Ալվան։
Ծանոթագրություններ
Կատեգորիա:Էստոնիայի գետեր Կատեգորիա:Եվրոպայի գետեր
Վիճակախաղի տոմս (ֆիլմ, 2010)
Վիճակախաղի տոմս (Lottery Ticket), Էրիկ Ուայթի կատակերգական ֆիլմերից մեկը, որը նկարահանվել է 2010 թվականի օգոստոսի 20-ին։ Ֆիլմի բյուջեն կազմել է 17 միլիոն դոլար ։ Ֆիլմի նկարահանումներին մասնակցել են Այս Քյուբը, Bow Wow-ն և այլ հայտնի դերասաններ։ Այն մեծ մասամբ հիմնված է իրական դեպքերի հիման վրա։
Սյուժե
Ֆիլմը պատմում է մի պատանու մասին, ով վիճակախաղի շնորհիվ պատահմամբ շահում է 370 միլիոն դոլար։ Քևին Քարսոնի հետ փոխել հաջողակ տոմսերը, կարող էին միայն երեք օր հետո, բայց մինչ այդ երեք օրը անցներ, բոլորն արդեն պարզել էին խոշոր մրցանակի մրցանակակրին։
Քննադատություն
Ֆիլմը ստացել է հիմնականում բացասական ակնարկներ։ Համաձայն Metacritic կայքի, ֆիլմը հավաքել է 50 % դրական ձայն. Rotten Tomatoes-ը՝ 34 % :
Արտաքին հղումներ
Կատեգորիա:2010 ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Warner Bros. ֆիլմեր Կատեգորիա:Alcon Entertainment ֆիլմեր
Գոթենուզ
Գոթենուզ (Gottenhouse), համայնք Ֆրանսիայի Գրանդ Էստ մարզի Ստորին Հռենոս գավառում ։
Բնակչությունը 2006 թվականի դրությամբ կազմում է 386 մարդ, բնակչության խտությունը` 308.80 մարդ/կմ²։ Բնակավայրը զբաղեցնում է 1.25 կմ² տարածք։
Աշխարհագրություն
Գտնվում է Փարիզ քաղաքից 370 կմ արևելք, Ստրասբուրգ քաղաքից` 33 կմ հյուսիս-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 269 աշխատունակ (15-64 տարեկան) բնակիչ, որոնցից ակտիվ էին 190-ը, իսկ ոչ ակտիվները` 79։ Ակտիվության ցուցանիշը կազմում է 70,6 %։ 190 աշխատունակ մարդկանցից աշխատել է 183 անձ (97 տղամարդ և 86 կին)։ Գործազուրկ են եղել 7 անձ (5 տղամարդ և 2 կին)։ 79 անաշխատունակներից 27-ը եղել են աշակերտներ կամ ուսանողներ, 41-ը` թոշակառուներ, իսկ 11-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Արևելյան Առաջնային Պոմերանիա (շրջան)
Արևելյան Առաջնային Պոմերանիա  (Landkreis Ostvorpommern), շրջան է Գերմանիայում։ Շրջանի կենտրոնն է Անկլամ քաղաքը։ Զբաղեցնում է 1.91 կմ2։ Բնակչությունը 109 816 մարդ է։ Բնակչության խտությունը 57 մարդ/կմ2։
Շրջանի պաշտոնական կոդը 13 0 59 է։ Շրջանում 96 համայնք կա ։
Ծանոթագրություններ
Կատեգորիա:Գերմանիայի շրջաններ
Ամասիայի բարբառ
Ծանոթագրություններ
Կատեգորիա:Կը ճյուղի բարբառներ
Բոլոտովո (գյուղ, Գլինկովսկի շրջան)
Բոլոտովո (Болотово), գյուղ Ռուսաստանի Սմոլենսկի մարզի Գլինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 14 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Գլինկովսկի շրջանի բնակավայրեր
(3085) Դոննա
Միջին հեռավորությունը Արեգակից կազմում է 2,388407 ա. մ., առավելագույնը մոտենում է 2,1465 ա. մ. հեռավորության վրա և հեռանում 2,6303 ա. մ. ։ Արեգակի շուրջ մեկ ամբողջական պտույտ է կատարում 1348,22 երկրային օրվա ընթացքում, իր ուղեծրով շարժվելով միջինում 0,267019 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,83° անկյուն։
Արտաքին հղումներ
Կատեգորիա:1980 թվականին հայտնաբերված աստղագիտական մարմիններ Կատեգորիա:Հարվարդի աստղադիտարանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Britney Jean
Britney Jean-ը, ամերիկյան երգչուհի Բրիթնի Սփիրսի 8-րդ ալբոմն է, որը լույս է տեսել 2013 թվականի դեկտեմբերի 3-ին։
Ծանոթագրություններ
Կատեգորիա:Բրիթնի Սփիրսի ալբոմներ Կատեգորիա:RCA Records ալբոմներ Կատեգորիա:Անգլալեզու ալբոմներ
Լևկովկա (գյուղ, Զմիյովի շրջան)
Լևկովկա (Левківка), գյուղ Ուկրաինայի Խարկովի մարզի Զմիյովի շրջանում։ Հիմնադրվել է 1640 թվականին։
2001 թվականի տվյալներով Լևկովկա գյուղում բնակվում էր 663 մարդ։ Բնակավայրը զբաղեցնում է 0,613 կմ² տարածք։ Բնակչության խտությունը կազմում էր 1081,57 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Զմիյովի շրջանի բնակավայրեր Կատեգորիա:Ուկրաինայի գյուղեր Կատեգորիա:1640 թվականին հիմնադրված բնակավայրեր
Գուբին Պերվի
Գուբին Պերվի (Губин Перший), գյուղ Ուկրաինայի Վոլինի մարզի Գորոխովի շրջանում։ Հիմնադրվել է 1570 թվականին։
2001 թվականի տվյալներով Գուբին Պերվի գյուղում բնակվում էր 449 մարդ։ Բնակավայրը զբաղեցնում է 15,33 կմ² տարածք։ Բնակչության խտությունը կազմում էր 29,29 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Գորոխովի շրջանի բնակավայրեր Կատեգորիա:Ուկրաինայի գյուղեր Կատեգորիա:1570 թվականին հիմնադրված բնակավայրեր
Շերլի Ջեքսոն
Չնայած նրա գրած մի քանի վեպերի, որոնք արժանացել են գրաքննադատների գովասանական կարծիքներին և ընթերցողների ուշադրությանը, նրա ամենահայտնի ստեղծագործությունը «Վիճակախաղ» պատմվածքն է, որտեղ նկարագրված է ամերիկյան մի գյուղաքաղաքի թշվառ հատվածի մասին։ Շերլի Ջեքսոնի քննադատական կենսագրության հեղինակը՝ Լինեմայա Ֆրիդմանը, նշում է, որ «Վիճակախաղը», որը տպագրվել է The New Yorker պարբերականում, 1948 թվականի հունիսի 26-ի դրությամբ այնպիսի արձագանք ստացավ, ինչպիսին «չէր ստացել The New Yorker ամսագրի ոչ մի պատմվածք»։ Տեղացին հարյուրավոր նամակներ, որոնք հենց իր՝ Ջեքսոնի խոսքերով, կարելի էր որակել որպես «հոգեկան ցնցում, չափազանցություն և հնաոճ հարձակումներ» ։ Սան Ֆրանցիսկո Խրոնիքլի (San Francisco Chronicle) հրատարակման ժամանակ Ջեքսոնը հնչեցրեց իր գաղափարների մասին ընթերցողների կողմից չդադարող հարցերի պատասխանները։ Ջեքսոնի ամուսինը՝ գրաքննադատ Սթենլի Էդգար Հեյմանը, նրա պատմվածքների ետմահու հրատարակության նախաբանում գրել է, որ նա «պարբերաբար հրաժարվել է հարցազրույց տալուց, իր գործերը ինչ-որ կերպ մեկնաբանելուց կամ հանրայնացնելուց, հրապարակայնորեն ելույթներ ունենալուց կամ կիրակնօրյա թերթերի տեսաբան լինելուց։ Նա հավատում էր, որ իր գրքերը տարիներ շարունակ պարզորոշ կպատմեն իր մասին»։ Հեյմանը հաստատում էր, որ Ջեքսոնի գրքերում մռայլ ասպեկտներ (տեսարաններ) չկան, ինչպես որ հաստատում են մի քանի քննադատներ։ Ելնելով «անձնական, առավել ևս նյարդային երևակայությունից»՝ Ջեքսոնին դիտել էին որպես Սառը պատերազմի դարաշրջանի ողջ մարդկային սարսափների արտացոլանք, որպես «մեր ժամանակի յուրօրինակ և ստույգ անատոմիա, որը հստակ համապատասխանում է մեր տագնապալի աշխարհի համակենտրոնացված ճամբարների և ռումբերի խորհրդանիշներին»։
Կենսագրություն
Ծնունդով Շերլի Հարդի Ջեքսոնը (Shirley Hardie Jackson), ծնվել է Սան Ֆրանցիսկոյում՝ Լեսլի և Ջերալդին Ջեքսոնների ընտանիքում։ Շերլին և իր ընտանիքը ապրում էին Բուրլինգեյմ անունով մի վայրում (Burlingame), Կալիֆորնիայի նահանգ, արվարձանում, ուր ավարտել է միջնակարգ դպրոցը։ Այս արվարձանը ավելի ուշ հայտնվել է Շերլիի «Ճանապարհ պատի միջով» (The Road Through the Wall) նովելում։ Ջեքսոնների ընտանիքը տեղափոխվում է Ռոչեսթեր, Նյու Յորքի նահանգ, որտեղ Շարլի սովորում է Բրայտոնի ավագ դպրոցում (Brighton High School) և ավարտում այն 1934 թվականին։ Ինչ վերաբերում է բարձրագույն կրթությանը, ապա Շերլին նախ ընդունվում է Ռոչեսթերի համալսարան (University of Rochester) (որտեղից նրան «խնդրել են հեռանալ»), իսկ հետո ընդունվում է Սիրակուզայի համալսարանի լրագրության ֆակուլտետ, որն էլ ավարտում է1940 թվականին։
Սիրակուզայում լինելով ուսանողուհի՝ Շերլին զբաղվել է համալսարանական քաղաքի գրական ամսագրով, որտեղ էլ հանդիպել է իր ապագա ամուսնուն՝ հետագայում հայտնի գրաքննադատ Ստենլի Էդգար Հեյմանին։ Ստենլի Ջեյ Կունիցայի և Հավարդա Հարքրաֆթայի «Քսաներորդ դարի գրողները» (անգլ.՝ Twentieth Century Authors) (1954), գրքերի համար նա գրել է.
Չնայած նրան, որ, երազելով լինել ամուսնուց փոքր, Ջեքսոնը հաստատում էր՝ իբր ծնվել է 1919 թվականին, նրա կենսագիր Ջուդի Օպպենհեյմերը (Judy Oppenheimer) պարզել է, որ իրականում գրողի ծննդյան տարեթիվը 1916- ն է ։
Ժամանակի ընթացքում Հեյմանները հաստատվել են Նորթ Բենինգտոն քաղաքում, Վերմոնտ (North Bennington, Vermont), ուր Ստենլի Հեյմանը դարձավ Բենինգտոնի քոլեջի (Bennington College) պրոֆեսոր, իսկ Շերլին շարունակում էր հրատարակել գրքեր և հոգ տանել երեխաներին. Լորենցին (Laurence (Laurie)), Ջոաննային (Joanne (Jannie)), Սառային (Sarah (Sally)) և Բարրիին (Barry): Ժամանակին համընթաց Հեյմանների զավակները վաստակում են սեփական գրականության փառքը՝ դառնալով իրենց մոր պատմվածքների հերոսների նախատիպերը։ Հեյմանները կոլորիտային և հյուրասեր տանտերեր էին, ովքեր իրենց շրջապատում էին գրական տաղանդներով՝ ներառյալ Ռալֆ Էլլիսոնին (Ralph Ellison): Երկուսն էլ մոլեռանդ ընթերցողներ էին, և նրանց անձնական գրադարանը հաշվվում էր ավելի քան 100 000 գիրք։
1965 թվականին 48 տարեկան հասակում սրտի կանգից մահացավ Շերլի Ջեքսոնը։ Ամբողջ կյանքի ընթացքում Շերլին տառապել է տարատեսակ նևրոզներով և հոգեսոմատիկ հիվանդություններով։ Այս հիվանդությունները նշանակված բազմաթիվ դեղաբահերի հետ զուգահեռ նպաստեցին նրա առողջության վատթարացմանը և վաղաժամ մահվանը։ Սակայն մահվան ժամանակ Ջեքսոնը տառապում էր ավելորդ քաշից և նման էր փքված հավիկի։ Նրա մահից հետո ամուսինը հրատարակեց ստեղծագործությունների հետմահու ժողովածուն «Եկ ինձ հետ» (Come Along With Me), որը պարունակում է վերջին անավարտ վիպակների մի քանի գլուխներ, ինչպես նաև մի քանի հազվադեպ տպագրված պատմվածքներ ( այդ թվում «Լուիզա, խնդրում եմ, վերադարձիր տուն» Louisa, Please Come Home ) և Ջեքսոնի կողմից գրողների սեմինարներին հնչեցրած երեք հոդված։
Ստեղծագործություն
Ջեքսոնի՝ «Ճանապարհ պատի միջով» առաջին վիպակի գովազդային ծանոթության ժամանակ (1948) Հեյմանը գրել է՝ կարծես նա կիրառում է սև կախարդանք, ենթադրելով, որ հեղինակի նմանատիպ կերպարը կօգնի խթանել գրքի վաճառքին և էկրանավորմանը։ Իր գրքի հետ կապված կախարդանքի վերաբերյալ մեղադրանքների մասին ավելի ուշ երիտասարդ ընթերցողի համար այլ ստեղծագործությունների շարքում նա գրել է «Կախարդանքը Սալեմ գյուղակում» (The Witchcraft of Salem Village), «Կախիչը» (Hangsaman) (1951), «Թռչնի բույնը» (The Bird's Nest) (1954), «Արևոտ ժամեր» (The Sundial) (1958), իսկ «Տան ուրվականը բլուրի վրա» վեպը (The Haunting of Hill House) (1959)  շատերի, այդ թվում Սթիվեն Քինգի կողմից ընդունվել է որպես 20-րդ դարի սարսափների գրականության կարևորագույն ստեղծագործություն։ Դասական պատմության ժամանակակից այս վերամշակումը ուրվականների մասին վառ և հզոր սկզբնական կետն է։
Չափահաս ընթերցողների համար նախատեսված պատմվածքների կողքին Ջեքսոնը գրել է նաև «Ինը մոգական ցանկություն» մանկական վիպակը (Nine Magic Wishes)՝ տպագրված թոռան՝ Մայլզա Հեյմանի լուսաբանությամբ, ինչպես նաև երեխաների համար գրված «Վատ երեխաներ» պիեսը (The Bad Children)՝ հիմնված «Հենզելն ու Գրետելը» հեքիաթի վրա։ Մի շարք պատմվածքներում, որոնք հետագայում զուգորդվել են «Կյանքը վայրենիների մեջ» ժողովածուուում (Life Among the Savages), և «Դևեր բարձրացնելիս» պատմվածքում (Raising Demons) նա նկարագրել է ամուսնությունը և չորս երեխա դաստիարակելու սեփական փորձը։ Այս պատմվածքները առաջինն էին «ուրախ տնային տնտեսուհու իրատեսական պատմությունները» շարքում, ժանր, որը հետագայում հանրաճանաչ դարձավ այնպիսի կին գրողների կողմից, ինչպիսիք են Ջին Քերրը (Jean Kerr)  և Էրմա Բոմբեկը (Erma Bombeck) 50-60-ական թվականներին։
Ոգեշնչման աղբյուրներ
Շերլի Ջեքսոնի «Կախիչը» վեպը (1951) և «Կորած աղջիկը» պատմվածքը հիմնված են 1946 թվականի դեկտեմբերի 1–ի առեղծվածային իրադարձությունների վրա, երբ անհետացավ Բեննինգտոնի քոլեջի տասնութամյա ուսանողուհին։ Այդ հանցագործությունը մինչ օրս մնում է չբացահայտված. այն տեղի է ունեցել Վերմոնտ նահանգի բեննինգտոնյան Glastenbury Mountain զբոսայգու անտառածածկ հատվածում, ուր այդ ժամանակ ապրում էին Շերլի Ջեքսոնը և նրա ամուսինը։ «Կորած աղջիկը» պատմվածքում նկարագրված իրադարձությունները շատ ընդհանրություններ ունեն Պոլ Վելդենի պատմության հետ ։ Հարկ է նշել, որ այս նույն իրադարձություներն ընկած են Դոննա Տարտի «Գաղտնի պատմություն» (The secret history) վեպի հիմքում։
Հրապարակումներ ամսագրերում
1938 թվականին, երբ Շերլին սովորում էր Սիրակուզայում, լույս տեսավ նրա առաջին պատմվածքը՝ «Ջենիսը» (Janice), իսկ հետագա պատմությունները հրատարակվեցին այնպիսի հրատարակչություններում, ինչպիսիք էին Collier’s, Good Housekeeping, Harper’s, Mademoiselle, The New Republic, The New Yorker, Woman’s Day, Woman’s Home Companion և այլն։
1996 թվականին նրա տան խորդանոցում հայտնաբերվեց Ջեքսոնի անտիպ պատմվածքների մի կույտ։ Դրանցից լավագույնները նախկինում ժողովածուների մեջ չընդգրկված պատմվածքների հետ տպագրվեցին «Պարզապես սովորական օր» (Just an Ordinary Day) ժողովածուով։ Վերջինիս վերնագիրը փոխառվել է The Magazine of Fantasy and Science Fiction ամսագրում տպագրված պատմվածքներից մեկից։
Էկրանավորումներ
Էլինոր Պարկերը Էլիզաբեթ Ռիչմոնդ է խաղացել Հյուգո Հաասի «Լիզզի» ֆիլմում (Lizzie) (1957), որը նկարահանվել է «Թռչնի բույնը» վեպի հիման վրա։ Ֆիլմում նկարահանվել են նաև Ջոն Բլոնդելը, Ռիչարդ Բունը, Մարիոն Ռոսսը և Ջոնի Մաթիսը։
«Տան ուրվականը բլուրի վրա» վեպը էկրանավորվել է 1963 թվականին՝ Ջուլի Հարրիսի և Կլեր Բլումի հետ։ 1999 թվականին նկարահանվեղ վերափոխված տարբերակը, որում հանդես եկան Լիամ Նիսոնը, Լիլի Թեյլորը և Քեթրին Զետա-Ջոնսը։ Սակայն այս անգամ ֆիլմը քննադատների կողմից ստացավ բացասական մեկնաբանություններ։ 2018 թվականին վեպի մոտիվներով նկարահանվեց «Տան ուրվականը բլուրի վրա» սերիալը ։
1982 թվականին Ջոն Վուդվորդը (Joanne Woodward) Ջեքսոնի անավարտ գրքի՝ «Come Along with Me»-ի հիման վրա նկարահանել է «Գնանք ինձ հետ ֆիլմը», որտեղ նկարահանվել են Էստել Պարսոնսը և Սիլվիա Սիդնին։
Բացի ռադիոյից, հեռուստատեսությունից և թատերական ներկայացումներից՝ «Վիճակախաղ» պատմվածքի մոտիվներով նկարահանվել են նաև երեք ֆիլմ («Վիճակախաղ» (1996), «Վիճակախաղ» (2007) ), բայց ամենահայտնին դարձավ 1969 թվականին Լարրի Յուստի նկարահանած Բրիատանացու հանրագիտարանի կրթական ֆիլմերի շարքին պատկանող կարճամետրաժ ֆիլմը։ Կրթական ֆիլմերի արխիվը Յուստի կարճամետրաժ ֆիլմը համարել է «բոլոր ժամանակների երկու լավագույն ուսուցողական ֆիլմերից մեկը» ։ Այս պատմվածքի սյուժեն ընկած է նաև Մերլին Մենսոնի "Man that you fear" երգի տեսահոլովակի հիմքում, որտեղ  շոկ-ռոքերն ինքն է մարմնավորում մարդկային զայրույթի զոհի կերպարը։
Շերլի Ջեքսոնի՝ 1962 թվականին գրված «Մենք միշտ ապրել ենք ամրոցում» (We Have Always Lived in the Castle) վեպն ընկած է Հյու Ուիլերի (Hugh Wheeler) թատերական պիեսի հիմքում՝ ստեղծված 1960-ական թվականների կեսերին։ Բեմադրող ռեժիսորն էր Գարսոն Կանինը (Garson Kanin), գլխավոր դերակատարը՝ Շերլի Նայտը։ Բրոդվեյյան պրեմիերան տեղի է ունեցել 1966 թվականի հոկտեմբերի 19-ին։ Եվ չնայած պրոդյուսեր Դևիդ Մերրիկի (David Merrick) ներկայացումը փակվեց Ethel Barrymore թատրոնում տեղի ունեցած ընդամենը ինը ցուցադրությունից հետո, ուիլերյան պիեսը մինչ օրս շարունակվում է բեմադրվել մարզային թատրոնների կողմից։ 2018 թվականին նույնանուն գրքի հիման վրա նկարահանվել է «Մենք միշտ ապրել ենք ամրոցում» ֆիլմը, որտեղ գլխավոր դերում հանդես է եկել Տաիսսա Ֆարմիգան  Մարի Կլարիսսայի կերպարում ։
Շերլի Ջեքսոնի մրցանակներ
Շերլի Ջեքսոնի առաջին մրցանակի հանձնումը «հոգեբանական, սարսափ և մութ երևակայություն ժանրերում ակնառու գրական նվաճումների համար» տեղի է ունեցել 2008 թվականի հուլիսի 20-ին Մասսաչուսեթս նահանգի Բուրլինգտոն քաղաքում կայացած «Ռիդերկոն» գեղարվեստական գրականության մասին համաժողովին (Readercon Conference on Imaginative Literature): Ժյուրիի անդամներն էին Ջոն Լանգանը, Սառա Լանգանը, Պոլ Ջի Տրիմբլին և Ֆ. Բրետտ Կոկսը։ Հաղթեցին.
Գրականագիտական աշխատանքներ Շերլի Ջեքսոնի մասին
Ջուդի Օպենհեյմերը «Անձնական դևեր. Շերլի Ջեքսոնի կյանքը» (Private Demons: The Life of Shirley Jackson, Putnam, 1988) գրքում բացում է հեղինակի կյանքի և ստեղծագործության մանրամասները։
Ս. Տ. Ջոշիի (S. T. Joshi) «Ժամանակակից տարօրինակ պատմություններ» (The Modern Weird Tale, 2001) գիրքը առաջարկում է քննադատական ակնարկներ Ջեքսոնի ստեղծագործության մասին։
Դերիլ Հատենհաուերը (Darryl Hattenhauer) «Շերլի Ջեքսոնի ամերիկյան գոթական ոճը» (Shirley Jackson’s American Gothic, State University of New York Press, 2003) գրքում առաջարկում է Շերլի Ջեքսոնի ողջ տեղծագործության մանրամասն ամփոփումը։
Մերնիս Մըրֆին (Bernice Murphy) կազմել է Շերլի Ջեքսոնի ստեղծագործությունների վերաբերյալ քննադատական ​​մեկնաբանությունների ժողովածու «Շերլի Ջեքսոն. ակնարկ գրական ժառանգության մասին» (Shirley Jackson: Essays on the Literary Legacy, McFarland, 2005) վերնագրով։
2009 թվականի մարտի 4-ի փոդքաստի ժամանակ, որը շրջանառվում էր ազդեցիկ գործարարական  The Economist շաբաթաթերթի կողմից, Շովալտերը հայտնեց, որ տվյալ պահին Ջոյս Կերոլ Օուստը խմբագրում է Շերլի Ջեքսոնի ստեղծագործությունների ժողովածուն, որը պետք է լույս տեսնի բաժանորդների շրջանում խիստ հարգված «Library of America»- ի համարներում։
Արտաքին հղումներ
Կատեգորիա:20-րդ դարի ամերիկացի կին գրողներ Կատեգորիա:Գրողներ այբբենական կարգով Կատեգորիա:Անձինք այբբենական կարգով Կատեգորիա:20-րդ դարի ամերիկացի վիպասաններ Կատեգորիա:Ամերիկացի կին վիպասաններ Կատեգորիա:20-րդ դարի ամերիկացի պատմվածքագիրներ Կատեգորիա:Սիրաքյուսի համալսարանի շրջանավարտներ
Մալոե Ստոդոլիշչե
Մալոե Ստոդոլիշչե (Малое Стодолище), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 67 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Պոչինկովսկի շրջանի բնակավայրեր
Հիմալայան արջ
Հիմալայան արջ, կամ սպիտակակուրծք արջ, կամ սև հիմալայան արջ, արջերի ընտանիքի կաթնասուն։
Տարածվածություն
Հիմալայան արջերը ապրում են լեռնային անտառներում։ Նրանք տարածված են Իրանի և Աֆղանստանի հյուսիսային հատվածներում, Պակիստանում։ Դեպի արևելք, բնակվում են Ճապոնիայում և Կորեայում։ Ամենամեծ արեալը զբաղեցնում է Չինաստանինը։ Սպիտակակուրծք արջեր կան նաև Վիետնամում, ինչպես նաև Թայվան և Հոնգկոնգ կղզիներում։ Ամռանը այս տեսակները ապրում են 3000-4000 մետր բարձրության վրա և ձմռանը իջնում են լեռների ստորոտներին։
Այս տեսակի արջերին բուծում են Չինաստանում, Հարավային Կորեայում, Հյուսիսային Կորեայում, Լաոսում, Վիետնամում և Բիրմայում։
Բնութագիր
Գիշատիչ կենդանի է։ Արուների մարմնի երկարությունը 150-170 սմ է, բարձրությունը՝ 80 սմ, կենդանի զանգվածը՝ 120-140 կգ։ Էգերը ի տարբերություն րուների ավելի փոքր են։ Մորթին սև է և փայլուն ։
Արտաքին հղումներ
Կատեգորիա:Արջեր Կատեգորիա:Միջին Արևելքի կաթնասուններ
Քարիմ Աբդուլ-Ջաբար
Քարիմ Աբդուլ-Ջաբար (Kareem Abdul-Jabbar, ի ծնե անուն՝ Ֆերդինանդ Լյուիս Ալսինդոր կրտսեր (Ferdinand Lewis Alcindor, Jr.), ), ամերիկացի նշանավոր բասկետբոլիստ, կենտրոնական, բասկետբոլի պատմության 50 լավագույն բասկետբոլիստներից մեկը։
Մասնագիտական կարիերայի ընթացքում (1969-1989) հանդես է եկել Բասկետբոլի ազգային ասոցիացիայի (NBA) «Միլոուքի Բաքս» և «Լոս Անջելես Լեյքերս» ակումբներում։ Վեց անգամ հաղթել է NBA-ի առաջնությունը և կանոնավոր առաջնության ժամանակ վեց անգամ ստացել ամենաարժեքավոր բասկետբոլիստի (MVP) մրցանակը։
Արտաքին հղումներ
Կատեգորիա:Լոս Անջելես Լեյքերսի բասկետբոլիստներ Կատեգորիա:Միլուոքի Բաքսի բասկետբոլիստներ Կատեգորիա:ԲԱԱ-ի բասկետբոլիստներ Կատեգորիա:Ամերիկացի բասկետբոլիստներ Կատեգորիա:Բասկետբոլի փառքի սրահի անդամներ Կատեգորիա:Իսլամ ընդունածներ Կատեգորիա:Իսլամ ընդունած քրիստոնյաներ Կատեգորիա:Օկլահոմա Սիթի Թանդերի մարզիչներ Կատեգորիա:Ամերիկացի դերասաններ Կատեգորիա:Ազատության նախագահական մեդալով պարգևատրվածներ Կատեգորիա:Չօգտագործվող համարներով NBA բասկետբոլիստներ Կատեգորիա:Լոս Անջելես Կլիպերսի մարզիչներ
Բազոժ
Բազոժ (Bazauges), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Սեն Ժան դ՛Անժելի շրջանում։ Մտնում է Մատա կանտոնի կազմի մեջ։
Համայնքի INSEE կոդ՝ 17035։
Բնակչություն
Համայնքի բնակչությունը 2010 թվականին կազմում էր 811 մարդ։
Տնտեսություն
2010 թվականի տվյալներով 83 աշխատունակ տարիքի մարդկանցից (15-64 տարեկան) 48-ը տնտեսապես ակտիվ էին, 35-ը անգործունակ (ակտիվության ցուցանիշը 57.8 %, 1999 թվականին եղել է՝ 65.8 %)։ 48 աշխատունակ բնակիչներից 42-ը աշխատում էին (22 տղամարդ և 20 կին), անաշխատանք էին 6-ը (3 տղամարդ և 3 կին)։ 35 անգործունակ մարդկանցից 8-ը աշակերտներ կամ ուսանողներ են, 18-ը թոշակառու, 9-ը անաշխատունակ էին այլ պատճառներով.
Արտաքին հղումներ
Կատեգորիա:Ֆրանսիայի համայնքներ
Հայկան (Ալաշկերտի գավառ)
Հայկան, գյուղակ Արևմտյան Հայաստանում, Էրզրումի վիլայեթի Ալաշկերտի գավառակում ։ Գտնվում էր Շառիան գետի ձախ ափին, Ալաշկերտ քաղաքից հարավ-արևմուտք։
Բնակչություն
1878 թվականին ուներ 24 քուրդ բնակիչ։
Տնտեսություն
Բնակչության հիմնական զբաղմունքը անասնապահությունն էր ։
Ծանոթագրություններ
Կատեգորիա:Արևմտյան Հայաստանի գյուղեր
Մոռնիկո ալ Սերիո
Մոռնիկո ալ Սերիո (Mornico al Serio)՝ կոմունա Իտալիայում, Լոմբարդիա մարզի Բերգամոյի գավառում ։
Բնակչությունը ըստ 2008 թվականի տվյալների կազմում է 2588 մարդ, խտությունը՝ 431 մարդ/կմ²։ Զբաղեցնում է 6 կմ² տարածք։ Փոստային ինդեքս՝ 24050։ Հեռախոսային կոդ՝ 035։
Ծանոթագրություններ
Կատեգորիա:Իտալիայի բնակավայրեր
Մեկ հնարավորություն հազարից
«Մեկ հնարավորություն հազարից» («Один шанс из тысячи»), 1968 թվականի խորհրդային հերոսական արկածային ֆիլմ, որը նկարահանվել է Անդրեյ Տարկովսկու գեղարվեստական ղեկավարությամբ ։
Սյուժե
1942 թվականին հետախույզների ջոկատը կապիտան Միգունկոյի գլխավորությամբ նետվում է գերմանացիների կողմից գրավված Ղրիմ։ Հանգամանքների անսպասելի դասավորությամբ հետախուզական խումբը գրավում է Աբվերի աշխատակիցների մեքենան, որն ուղևորվում էր դիվերսիոն դպրոց։ Նրանցից մեկը՝ գերմանացին, զոհվում է, իսկ երկրորդը՝ դավաճան Դվիգուբսկին, վախենալով իր կյանքի համար, համաձայնում է խորհրդային հետախույզին ներկայացնել սպանված գերմանացի սպայի փոխարեն։
Ստեղծման պատմություն
1965 թվականին Քոչարյանը որոշել է նկարահանել արկածային ֆիլմ նավաստիների մասին։ Ա. Տարկովսկու գալով՝ տորպեդային կատերների նավաստիների մասին պատմությունը վերածվել է դեսանտայինների մասին պատմվածքի, որոնք հայտնվել են թշնամու թիկունքում։ Ֆիլմն ստեղծել են Բոլշայա Կարետնայայի ընկերախմբի անդամները՝ Քոչարյանը, Տարկովսկին, Ա. Մակարովը, Ա. Սվիդերսկին և այլք ։ Վլադիմիր Վիսոցկուն հրավիրել են նկարահանվելու ֆիլմում, սակայն նա հրաժարվել է ազատ ժամանակ չունենալու պատճառով և իր փոխարեն առաջարկել է Օ. Խալիմոնովի թեկնածությունը։
Այն բանից հետո, երբ Քոչարյանը ծանր հիվանդացել է, Տարկովսկին հրաժարվել է շարունակել աշխատանքը ֆիլմի վրա՝ առաջարկելով նոր ռեժիսոր նշանակել։ Բժիշկները կանխորոշել են Քոչարյանի կյանքի ամիսը, բայց նա համառորեն շարունակել է նկարահանումները։ Երբ նրա առողջական վիճակը վատացել է, ֆիլմի մոնտաժն ու նկարահանումները կատարել է Էդմոնդ Քեոսայանը։ Ֆիլմի պրեմիերան տեղի է ունեցել 1969 թվականի ուշ աշնանը Մոսկվայի Կինոյի տանը ։
Դավաճանի ազգանունը՝ Դվիգուբսկի, հավանաբար ընտրվել է ոչ պատահաբար։
Գրականություն
Կատեգորիա:Խորհրդային ֆիլմեր Կատեգորիա:Ֆիլմեր Հայրենական մեծ պատերազմի մասին Կատեգորիա:1968 ֆիլմեր Կատեգորիա:Ռուսերեն ֆիլմեր Կատեգորիա:Խորհրդային արկածային ֆիլմեր
Առտիալի բարբառ
Առտիալի բարբառ - հայերենի կը ճյուղի եռաստիճան բաղաձայնական համարգ ունեցող բարբառ։
Խոսվում է Լեհաստանի, Բուկովինայի, Սուչավայի, Տրանսիլվանիայի, Հունգարիայի և Ռումինիայի տարբեր կողմերը ցրված հայաբնակ վայրերում։ Ներկայանում է տարբեր խոսվածքներով, որոնք ընդհանոր առմամբ այդպես են կոչվել Հրաչյա Աճառյանի կողմից։ Հնչյունական երևույթներով այս բարբառը նման է գրաբարին. սահմանական ներկան կազմվում է գի մասնիկով (գի սիրիմ). հայցականը ստանում է զ նախդիրը (ըզընկերը) ։
Ծանոթագրություններ
Կատեգորիա:Կը ճյուղի բարբառներ
Սեռանու դու Մարանիան
Սեռանու դու Մարանիան (Serrano do Maranhão), համայնք Բրազիլիայում՝ Մարանիան նահանգի կազմում։ Գտնվում է Մարանիան նահանգի արևելյան մարզում։ Մտնում է Մեդիու Մեարին գավառի կազմի մեջ։ Բնակչությունը կազմում է 3 972 մարդ՝ 2006 թվականի տվյալներով։ Գրավում է 1 207,043 կմ² տարածք։ Բնակչության խտությունը՝ 3,3 մարդ/կմ2 ։
Արտաքին հղումներ
G1 - Prefeito de Serrano do Maranhão é preso por compra de votos
STJ - STJ determina afastamento do prefeito de Serrano no Maranhão Juíza condena prefeito afastado a devolver 3,8 milhões de reais ao Município G1 - Prefeito de Serrano do Maranhão é preso por compra de votos G1 - Ex-prefeito de Serrano do Maranhão denuncia que foi vítima de agiotagem
Կատեգորիա:Բրազիլիայի բնակավայրեր Կատեգորիա:Մարանիան նահանգի բնակավայրեր